శ్రీనగర్: కొన్ని నెలల వరకు పోలీసులు ఇళ్లకు వెళ్లరాదంటూ  జమ్మూ-కాశ్మీర్ పోలీసు శాఖ తమ సిబ్బందికి సూచించింది. పోలీసులు, భద్రతాధికారుల ఇళ్లపై ఉగ్రవాదులు, అల్లరిమూకలు రోజురోజుకూ దాడులకు తెగబడుతుండడంతో ఈ నిర్ణయం తీసుకున్నట్టు తెలిపింది. ‘‘దురదృష్టకరమైన ఈ సంఘటనల కారణంగా... పోలీసు అధికారులు, ప్రత్యేకించి దక్షిణ కాశ్మీర్లో విధులు నిర్వహిస్తున్న సిబ్బంది... కొద్ది నెలల పాటు తమ ఇళ్లకు వెళ్లరాదని సూచిస్తున్నాం. సిబ్బంది వ్యక్తిగత భద్రత అన్నిటికి కంటే ప్రాముఖ్యమైనది కాబట్టి ఈ సూచన పాటించాలని కోరుతున్నాం..’’ అని పోలీసు శాఖ తన ప్రకటనలో పేర్కొంది. గత కొద్ది రోజులుగా వివిధ వేర్పాటువాద సంస్థలకు చెందిన నేతలు పోలీసుల ఇళ్లకు వెళ్లి, పోలీసు ఉద్యోగం మానేయాలని ఒత్తిడితెస్తున్నారు. మాటవినని పోలీసుల ఇళ్లపై దాడులకు పాల్పడుతున్నారు. ప్రత్యేకించి తిరుగుబాటుదారులను అణిచివేసేందుకు నియమితులైన అధికారులపై హిజ్బుల్ ముజాహిదీన్ మిలిటెంట్లు బెదిరింపులకు పాల్పడుతున్నారు.  ఇటీవల కుల్గాం, సోఫియాన్ ప్రాంతాల్లో ఓ డీఎస్పీ సహా దాదాపు డజనుకు పైగా పోలీసు కుటుంబాలపై ఇలాంటి సంఘటనలు చోటుచేసుకోవడంతో పోలీసు శాఖ అప్రమత్తమైంది.
srinagar: konni nelala varaku poliisulu illaku vellaraadantuu  jammoo-kashmir polisu saakha tama sibbandiki suuchimchimdi. poliisulu, bhadrataadhikaarula illapai ugravaadulu, allarimookalu rojurojuku daadulaku tegabadutundadamto ee nirnayam teesukunnattu telipindi. ‘‘duradrushtakaramaina ee sanghatanala kaaranamgaa... polisu adhikaarulu, pratyekinchi dakshina kaashmiirlo vidhulu nirvahistunna sibbandi... koddi nelala paatu tama illaku vellaraadani suuchistunnaam. sibbandi vyaktigata bhadrata annitiki kante praamukhyamainadi kabatti ee suuchana paatinchaalani korutunnam..’’ ani polisu saakha tana prakatanalo perkondi. gatha koddi rojulugaa vividha verpaatuvaada samsthalaku chendina nethalu polisula illaku velli, polisu udyogam maaneyaalani ottiditestunnaru. maatavinani polisula illapai daadulaku paalpadutunnaaru. pratyekinchi tirugubaatudaarulanu anichivesenduku niyamitulaina adhikaarulapai hizbul mujahidin militentlu bedirimpulaku paalpadutunnaaru.  iteevala kulgam, sophian praantaallo oo dsp sahaa daadaapu dazanuku paiga polisu kutumbaalapai ilanti sanghatanalu chotuchesukovadamto polisu saakha apramattamaindi.